钦定古今图书集成/方舆汇编/边裔典/第102卷 > 婆罗国
## 钦定古今图书集成/方舆汇编/边裔典/第102卷 > 婆罗国

图考

按《三才图会》婆罗国，其国男女皆佩刃而行，与人不
睦即刺杀之，奔走他所。一月之内得，获则偿命，一月

唐

### 高宗咸亨 年室利佛逝遣使朝贡

按《唐书高宗本纪》不载。按《南蛮传》：“室利佛逝，一曰
尸利佛誓，过军徒弄山二千里，地东西千里，南北四
千里而远。有城十四，以二国分总。西曰郎婆露斯，多
金、汞砂、龙脑。夏至立八尺表影在表南二尺五寸。国
多男子。有橐它豹，文而犀角，以乘且耕，名曰它牛豹。
又有兽类野豕，角如山羊，名曰雩肉，味美，以馈膳。其
王”号《曷蜜多》。咸亨至开元间。数遣使者朝。

### 元宗开元 年室利佛逝入贡册封为宾义王

按《唐书元宗本纪》，不载。按《南蛮传》：“室利佛逝，开元
间表为边吏侵掠，有诏广州抚慰。又献侏儒、僧秪女
各二，及歌舞官，使者为折冲，以其王为左威卫大将
军，赐紫袍金钿带。后遣子入献，诏宴于曲江宰相会
册封宾义王，授右金吾卫大将军，还之。”

唐

### 德宗贞元 年骠国遣使贡其国乐

按《唐书德宗本纪》不载。按《南蛮传》：“骠，古朱波也，自
号突罗朱，阇婆国人曰徒里拙，在永昌南二千里，去
京师万四千里。东陆真腊，西接东天竺，西南堕和罗，
南属海，北南诏。地长三千里，广五千里，东北袤长，属
羊苴咩城。属国十八，曰迦罗婆提，曰摩礼乌特，曰迦
梨迦，曰半地，曰弥臣，曰坤郎，曰偈奴，曰罗聿，曰佛代，
曰渠论，曰婆梨，曰偈陀，曰多归，曰摩曳”，馀即舍卫、瞻
婆、阇婆也。凡镇城九：曰“道林王，曰悉利移，曰三陀，曰
弥诺道立，曰突旻，曰帝偈，曰达梨谋，曰干唐，曰末浦。”
凡部落二百九十八，以名见者三十二：曰万公，曰充
惹，曰罗君潜，曰弥绰，曰道双，曰道瓮，曰道勿，曰夜半，
曰“不恶夺”，曰莫音，曰“伽龙睒”，曰阿梨吉，曰阿梨阇，曰
阿梨忙，曰达磨，曰求潘，曰僧塔，曰提梨郎，曰望腾，曰
担泊，曰禄乌，曰乏毛，曰僧伽，曰提追，曰阿末逻，曰逝
越，曰腾陵，曰欧咩，曰砖罗婆提，曰禄羽，曰陋蛮，曰磨
地勃。繇弥臣至坤朗，又有小昆仑部，王名《茫悉越》，俗
与弥臣同。繇坤朗至禄羽，有大昆仑王，国王名思利
泊婆难多珊那，川原大于弥臣，繇昆仑小王所居。半
日行，至磨地勃栅，海行五月至佛代国。“有江支流三
百六十，其王名思利些弥，他有川名思利毗离芮，土
多异香。北有市，诸国估舶所凑。越海即阇婆也。”十五
日行，逾二大山：一曰正迷，一曰射鞮。有国，其王名思
利摩诃罗阇，俗与佛代同。经多茸补逻川至阇婆，八
日行，至婆贿伽卢国。土热，衢路植椰子、槟榔，仰不见
日。王居以金为甓厨，覆银瓦，爨香木堂，饰明珠。有二
池，以金为堤，舟楫皆饰金宝。骠王姓困没，长名摩罗
惹，其相名曰“摩诃思那。”王出，舆以金绳床，远则乘象，
嫔史数百人。青甓为圆城，周百六十里，有十二门，四
隅作浮图，民皆居中。铅锡为瓦，荔支为材。俗恶杀拜，
以手抱臂稽颡为恭。明天文，喜佛法。有百寺，琉璃为
甓，错以金银丹彩，紫矿涂地，覆以锦罽，王居亦如之。
民七岁祝发，止寺，至二十有不达。其法复为民衣用
白㲲朝霞，以蚕帛伤生，不敢衣。戴金花冠，翠冒，络以
杂珠。王宫设金银二锺，寇至，焚香击之，以占吉凶。有
巨白象，高百尺，讼者焚香跪象前，自思是非而退。有
灾疫，王亦焚香对象跪，自咎无桎梏。有罪者束五竹
捶背，重者五，轻者三，杀人则死。土宜菽、粟、稻、粱、蔗，大
若胫。以金银为钱，形如半月，号登伽佗，亦曰“足弹陀。”
无膏油，以蜡杂香代炷。与诸蛮市，以江猪、白㲲、琉璃
罂缶相易。妇人当顶作高髻，饰银珠琲，衣青裟裙，披
罗段，行持扇，贵家者，傍至五六。近城有沙山不毛地
亦与波斯、婆罗门接，距西舍利城二十日行。西舍利
者，中天竺也，南诏以兵彊地接，常羁制之。贞元中，王
雍羌闻南诏归唐，有内附心，异牟寻遣使杨加明诣
剑南西川节度使韦皋，请献夷中歌曲，且令骠国进
乐人。于是皋作《南诏奉圣乐》，用正律黄锺之均，宫征
一变，象西南顺也；角、羽终变，象戎夷革心也。舞六成，
工六十四人，赞引二人，序曲二十八叠，舞《南诏奉圣
乐字》，舞人十六，执羽翟，以四为列，舞“南”字，歌《圣主无
为化》，舞“诏”字，歌《南诏朝天乐》，舞奉字，歌《海宇修文化》，
舞圣字，歌《雨露覃无外》，舞乐字，歌《辟土丁零塞》，皆一
章三叠而成。舞者初定，执羽箫鼓等奏散序一叠，次
奏第二叠，四行，赞引以序入。将终，雷鼓作于四隅，舞
者皆拜，金声作而起，执羽稽首，以象朝觐。每拜跪，节
以钲鼓。次奏拍，序一叠，舞者分左右，舞，每四拍，揖羽
稽首。拍终，舞者拜，复奏一叠，蹈舞抃揖，以合“南”字，字
成伦。终舞者北面跪，歌，导以丝竹，歌已，俯伏，钲作，复
揖舞。馀字皆如之，唯“圣”字词末皆恭揖以明奉圣。每
一字曲三叠，名为五成。次急奏一叠，四十八人分行
罄折，象将臣御边“也”字。舞毕，舞者十六人为四列。又舞《辟四门》之舞。《遽舞》入遍两叠，与鼓吹合节，进舞三，
退舞三，以象三才、三统。舞终，皆稽首逡巡。又一人舞
《亿万寿》之舞，歌天南滇越俗。四章歌舞七叠，六成而
终。“七者，火之成数，象天子南面生成之恩；六者坤数，
象西南向化。”凡乐三十，工百九十六人，分四部：一龟
兹部，二大鼓部，三胡部，四军乐部。龟兹部有羯鼓、揩
鼓、腰鼓、鸡娄鼓、短笛、大小觱篥、拍板皆八，长短箫、横
笛、方响、大铜钹、贝皆四。凡工八十八人，分四列，属舞
筵四隅，以合节鼓。大鼓部以四为列，凡二十四，居龟
玆部。前胡部有筝、大小箜篌、五弦琵琶、笙、横笛、短笛、
拍板皆八，大小觱篥皆四，工七十二人，分四列，属舞
筵之隅，以导歌咏军乐部，金铙、金铎皆二，挏鼓、金钲
皆四，钲鼓金饰，盖垂流苏。工十二人，服南诏服，立辟
四门，舞筵四隅。节拜合乐。又十六人，画半臂，执挏、鼓
四人为列。舞人服南诏衣，绛裙襦，黑头囊，金佉苴，画
皮靴，首饰袾额，冠金宝花鬘，襦上复加画半臂。执羽
翟舞俯仰，以象朝拜；裙襦画鸟兽草木，文以八彩杂
华，以象庶物咸遂；羽葆四垂，以象天无不覆；正方布
位，以象地无不载；分四列，以象四气；舞为五字，以象
五行；秉羽翟，以象文德；节鼓，以象号令远布；振以铎，
明采《诗》之义；用龟兹等乐，以象远夷悦服；钲鼓，则古
者振旅献捷之乐也。黄锺君声，配运为土，明土德常
盛。黄锺得《干》初九，自为其宫，则林锺四律以正声应
之，象大君南面，提天统于上，乾道明也。林锺得坤初
六，其位西南，西南感至化于下，坤体顺也。太簇得干
九二，是为人统。天地正而三才通，故次应以“太簇。三
才既通，南吕复以羽声应之。南吕，西方金也；羽，北方
水也。金水悦而应乎时”，以象西戎北狄悦服。然后姑
洗，以角音终之，姑，故也。洗，濯也，以象南诏背吐蕃归
化，洗过日新。皋以五宫异用，独唱殊音，复述《五均谱》，
分金石之节，奏一曰黄锺宫之宫，军士歌《奉圣乐》者
用之。舞人服南诏衣，秉翟，俯伏拜抃，合南诏《奉圣乐》
五字。唱词五，舞人乃易南方朝天之服，绛色，七节襦
袖，节有青褾，排衿，以象鸟翼。乐用龟兹胡部金钲挏
鼓、铙贝大鼓二，曰太簇商之宫。女子歌《奉圣乐》者用
之，合以管弦。若奏庭下，则独舞一曲。乐用龟兹。鼓、笛
各四部，与胡部等合作。琵琶笙、箜篌皆八，大小觱篥。
筝、五弦琵琶、长笛、短笛、方响各四，居龟兹部前。次贝
一人，大鼓十二，分左右，馀皆坐奏。三曰姑洗角之宫，
应古律，林锺为征宫女子歌《奉圣乐》者用之。舞者六
十四人，饰罗彩襦袖，间以八采，曳云花履，首饰双凤
八卦，彩云花鬘，执羽为拜抃之节。以林锺当地统，象
岁功备，万物成也；双凤，明律吕之和也，八卦，明还相
为用也。彩云，象气也；花鬘，象冠也。合奉圣乐三字，唱
词三，表天下怀圣也。小女子字。舞则碧色，襦袖，象角，
音主木，首饰巽卦，应姑洗之气。以六人略后，象六合
一心也。乐用龟兹胡部，其钲挏铙铎，覆以彩盖，饰以
花趺，上陈锦绮，垂流苏。按《瑞图》曰：“王者有道，则仪凤
在鼓。”故羽葆鼓栖以凤凰钲栖，孔雀，铙铎集以翔鹭
钲挏，顶足又饰南方鸟兽明泽及飞走翔伏钲挏、铙
铎皆二人执击之。贝及大鼓，工伎之数，与军士《奉圣
乐》同，而加鼓、笛四部，四曰林锺征之宫，敛拍单声，奏
《奉圣乐》，丈夫一人独舞。乐用龟兹鼓、笛每色四人。方
响二，置龟兹部前。二隅有金钲，中植金铎二、贝二、铃
钹二，大鼓十二，分“左右，五，曰南吕，羽之宫，应古律，黄
锺为君之宫。”乐用古黄锺方响一，大琵琶、五弦琵琶、
大箜篌、倍黄锺觱篥、小觱篥、竽、笙、埙箎、搊筝、轧筝、黄
锺箫、笛、倍笛、节鼓、拍板等工，皆一人坐奏之。丝竹缓
作，一人独唱，歌工复通唱军士《奉圣乐》词。雍羌亦遣
弟悉利移城主舒难陀献其国乐。至成都，韦皋复谱
次其声，以其舞容乐器异常，乃图画以献。工器二十
有二，其音八：金、贝、丝、竹、匏、革、牙、角。金二，贝一，丝七，竹
二，匏二，革二，牙一，角二，铃钹四，制如龟兹部，周圆三
寸，贯以韦，击磕应节。铁板二，长三寸五分，博二寸五
分，面平，背有柄，系以韦与铃钹皆饰绦，纷以花，㲲缕
为蕊。螺。贝四，大者可受一升，饰绦纷。有凤首箜篌二：
其一长二尺，腹广七寸，凤首及项长二尺五寸，面饰
虺皮。弦一十有四，项有轸，凤首外向；其一顶有绦轸，
有鼍首。筝二，其一形如鼍，长四尺，有四足，虚腹，以鼍
皮饰背面及仰肩如琴，广七寸，腹阔八寸，尾长尺馀，
卷上虚中，施关以张九弦，左右一十八柱；其一面饰
彩花，傅以虺皮为别。有龙首琵琶一，如龟兹制，而项
长二尺六寸馀，腹广六寸，二龙相向为首。有轸柱各
三，弦随其数，两轸在项，一在颈，其覆形如师子。有云
头琵琶一，形如前，面饰虺皮，四面有牙钉，以云为首，
轸上有花，象品字。三弦覆手，皆饰虺皮，刻捍拨为舞
《昆仑》状，而彩饰之。有大匏琴二，覆以半匏，皆彩画之，
上加铜瓯，以竹为琴，作虺文横其上，长三尺馀，头曲
如拱，长二寸，以绦系腹，穿瓯及匏本，可受二升；大弦
应太簇，次弦应姑洗。有独弦匏琴，以斑竹为之，不加

弦应南吕，次应应锺。有横笛二，一，长尺馀，取“其合律，
去节无爪，以蜡实首，上加师子头，以牙为之，穴六，以
应黄锺商，备五音七声。又一管唯加象首”，律度与荀
勖《笛谱》同，又与清商部锺声合。有两头笛二，长二尺
八寸，中隔一节，节左右开冲气穴，两端皆分洞体。为
笛量左端应太簇管末三穴，一姑洗，二蕤宾，三夷则；
右端应林锺管末三穴，一南吕，二应锺，三大吕；下托
指一穴应清太簇两洞体七穴，共备黄锺、林锺两均。
有大匏笙二，皆十六管，左右各八，形如凤翼。大管长
四尺八寸五分，馀管参差相次，制如笙，管形亦类凤
翼。竹为簧，穿匏达本。上古八音，皆以木漆代之，用金
为簧，无匏音，唯骠国得古制。又有小匏笙二，制如大
笙，律应林锺，商。有三面鼓二，形如酒缸，高二尺，首广
下锐，上博七寸，底博四寸，腹广不过。首冒以虺皮，束
三为一，碧绦约之，下当地则不冒。四面画骠国工伎，
执笙鼓以为饰。有小鼓四，制如腰鼓，长五寸，首广三
寸五分，冒以虺皮，牙钉彩饰，无柄，摇之为乐节，引赞
者皆执之。有牙笙，穿匏达本，漆之，上植二象牙，代管
双簧，皆应姑洗。有三角笙，亦穿匏达本漆之，上植三
牛角，一簧应姑洗；馀应南吕，角锐在下，穿匏达本，柄
觜皆直。有两角笙，亦穿匏达本，上植二牛角，簧应姑
洗。匏以彩饰。凡曲名十有二：一曰《佛印骠》云，没驮弥
国人及天竺歌以事王也；二曰“赞娑罗花骠”云，陇莽
第国人以花为衣服，能净其身也；三曰白鸽骠云“答
都”，美其飞止遂情也；四曰白鹤游骠云“苏谩底哩”，谓
翔则摩空，行则徐步也；五曰斗羊胜骠云“来乃”，昔有
人见二羊斗海岸彊者，则见弱者入山，时人谓之“来
乃”“来乃”者胜势也；六曰龙首独琴骠云“弥思”，弥此一
弦而五音备，象王一德以畜万邦也；七曰禅定骠云
“掣览，诗”谓离俗寂静也。七曲唱舞，皆律应黄锺商。八
曰甘蔗，王骠云《遏思略》谓佛教民如蔗之甘，皆悦其
味也。九曰《孔雀》，王骠云，“桃台”谓毛采光华也。十曰野
鹅，谓飞止必双，徒侣毕会也。十一曰《宴乐，骠》云聪、
纲摩，谓时康宴会嘉也。十二曰《涤烦》，亦曰笙舞。《骠云》
《扈那》，谓时涤烦暋，以此适情也。五曲律应黄锺两均：
一黄锺商，伊越调，一林锺商，小植调。乐工皆昆仑衣，
绛㲲朝霞为蔽膝，谓之“裓。”两肩加朝霞络腋，足臂
有金宝镮钏。冠金冠，左右珥珰绦，贯花鬘，珥双簪，散
以毳。初奏乐，有赞者一人，先导乐意。其舞容随曲用
人，或二或六，或四，或八至十，皆珠冒，拜手稽首以终
节。其乐五译而至。德宗授舒难陀太仆卿，遣还。开州
刺史唐次述骠国，献《乐颂》以献。太和六年，南诏掠其
民三千，徙之柘东。

按《续博物志》：“骠国诸蛮并不养蚕，收娑罗木子，破其
壳，中如柳絮，细织为幅，服之，谓之娑罗笼段。”

唐

《马留人》以唐时闻于中国。

按《唐书》本纪不载。按《南蛮传》：“环王本林邑也。其南
大浦有五铜柱，汉马援所植也。又有西屠夷，盖马援
还留不去者，才十户，隋末孳衍至三百，皆姓马，俗以
其寓，故号马留人，与林邑分唐南境。”

按：《闻见后录》：《新唐史》南诏语中，“海岛溪峒间蛮人马
援南征，留之不诛者，谓马留人。”今世谓猴为马留，与
其人形同耳。

按《广东通志》：“马人，本林邑蛮，随汉马援流寓铜柱，后
随众来附者也。始十户，后孳衍至三百，皆姓马。其人
深目猳喙，散居峒落中，献岁时至军府听令猺獞，不
与同群，自为一种。”今亦不可复辩矣。唐韩愈诗：“衙时
龙户集，上日马人来。”谓元旦也。